આજે ઇન્ટરનેટ પર વેબસાઇટ, બ્લોગ ઉપરાંત ઘણી બધી સોશ્યલ મીડિયાની વેબસાઇટો જોવા મળે છે. તેમાં ફેસબુક, ટ્વિટર, લિંક્ડિન વગેરે ખૂબ જ ઉપયોગી અને લોકોમાં સારી એવી ચાહના પામેલી વેબસાઇટો છે. આ સોશ્યલ મીડિયાના માધ્યમથી આજે સમગ્ર વિશ્વ કમ્પ્યૂટરની એક જ ક્લિકમાં સમાઈ ગયું છે. આ ઍપ્લિકેશનના માધ્યમથી દેશપરદેશમાં વસતા લોકો એકબીજાના સંપર્કમાં તો રહે જ છે; પણ ઘણી બધી જ્ઞાનસભર વાતોથી પણ સમગ્ર વિશ્વને માહિતગાર કરે છે. આ ઉપરાંત એના ઉપર ઉપલબ્ધ વિવિધ રમતો એટલે કે ગેમ રમીને મનોરંજન મેળવે છે. આ બધી ઍપ્લિકેશનમાંથી 'ફેસબુક અને તેની રમતો' જગતભરમાં પ્રખ્યાત છે. જો આપ સૌને ફેસબુક પર જ્ઞાનસભર ગુજરાતી રમતો રમવા મળી જાય તો કેવું સારું?